Ο **Άντριου Κάουφμαν** (Andrew J. Kauffman II), (27 Νοεμβρίου 1920 Φιλαδέλφεια, Πενσιλβάνια - 24 Δεκεμβρίου, 2002, Μιτσελβίλεμ, Μέριλαντ), ήταν Αμερικανός αναλυτής του Υπουργείου Εξωτερικών των ΗΠΑ και γνωστός ορειβάτης για την πρώτη ανάβαση της ενδέκατης υψηλότερης κορυφής της γης, στα σύνορα, Πακιστάν και Κίνας, της κορυφής Γκασερμπρούμ Α΄ 8.080 μ.

Βίος
----

Ο Άντριου Κάουφμαν γεννήθηκε στη Φιλαδέλφεια της Πενσυλβάνια και μεγάλωσε στη Γενεύη, της Ελβετίας, όπου έμαθε να μιλά καλά τη γαλλική γλώσσα. Ο πατέρας του ήταν ανταποκριτής της *New York Herald Tribune*. Κατά τη διάρκεια της μεγάλης κρίσης ζούσε στην Γουάσινγκτον DC, όπου ο πατέρας του εργαζόταν για την εφημερίδα *The Washington Post*. Αποφοίτησε από το πανεπιστήμιο Χάρβαρντ, όπου ως πρόεδρος της "Ορειβατικής Λέσχης του Χάρβαρντ" έκανε τις πρώτες του αναρριχήσεις στις παγωμένες πλαγιές και τα βράχια του όρους Γουάσινγκτον στο Νιου Χαμπσάιρ, ανοίγοντας με τον Πούτναμ τη διαδρομή «Damnation Gully». Χρόνια αργότερα έγινε θρύλος για την αντοχή του στη μεταφορά σακιδίου. Φοιτητής ακόμα ανέβηκε στο όρος Μπέικερ στην πολιτεία της Γουάσινγκτον, το 1946 , στη βόρεια κόψη του Σουένζι, στην οροσειρά Ντόουσον και στο όρος Σεντ Ελίας, στην Αλάσκαμε τους Μπέτι Κάουφμαν, Ντι Μόλεναρ, Κορνέλιους Μόλεναρ, Μέιναρντ Μίλερ, Γουίλιαμ Λατάντι και Μπέντζαμιν Φέρις.

Προσπάθησε να καταταγεί στη διάρκεια του Β' Π.Π. αλλά κρίθηκε ακατάλληλος για υπηρεσία εξαιτίας ιατρικού προβλήματος, αν και αυτό δεν τον εμπόδισε τις επόμενες δεκαετίες να σκαρφαλώνει σε μεγάλα υψόμετρα με κακές καιρικές συνθήκες. Τότε προσλήφθηκε στο Φόρεϊν Όφις με κύριο καθήκον την παρακολούθηση της "θερμής γραμμής" με τη Μόσχα στην εποχή του Ψυχρού Πολέμου και την ανάλυση της γαλλικής πολιτικής. Έγραψε ακριβές και εκτεταμένο υπόμνημα για τις συνέπειες της επιστροφής του Σαρλ ντε Γκολ στην πολιτική. Υπηρέτησε στην Άγκυρα, το Παρίσι, από όπου και ξεκίνησε για το Γκασερμπρούμ Α΄, την Καλκούτα και την Τενγκουτσιγκάλπα, στην Ονδούρα. Τα τελευταία χρόνια της υπηρεσίας του εργάστηκε για τις σχέσεις ΗΠΑ-ΕΣΣΔ.

Ορειβασία
---------

Το πάθος σε όλη τη ζωή του ήταν η ορειβασία. Στη δεκαετία 1940 και 1950 ο Κάουφμαν αναρριχήθηκε στα Βραχώδη όρη του Καναδά και στις Άνδεις στη Νότια Αμερική, συμμετέχοντας σε αποστολές που πέτυχαν αρκετές πρώτες αναβάσεις. Στον ορειβατικό κόσμο ήταν γνωστός ως ορειβάτης ασυνήθιστης δύναμης και φυσικής κατάστασης, απρόθυμος να εγκαταλείψει ακόμη και κάτω από χείριστες συνθήκες 

Το 1958, στην κορυφή της ορειβατικής του καριέρας, με τον Πίτερ Σένινγκ από το Σιάτλ, πραγματοποίησε την πρώτη ανάβαση στην κορυφή του απάτητου έως τότε Γκασερμπρούμ Α΄, γνωστού, επίσης, ως Χίντεν Πικ (Κρυμμένη Κορυφή). Είναι η μόνη κορυφή 8.000 μέτρων στην οποία η πρώτη ανάβαση έγινε από αμερικανική ομάδα. Είναι χαρακτηριστικό ότι οι δύο ορειβάτες χρησιμοποίησαν καθρεφτάκια να για επικοινωνήσουν και να ειδοποιήσουν τους συντροφους τους ότι πάτησαν στην κορυφή.

Στη δεκαετία του 1960 και του 1970 ασχολήθηκε με ευκολότερες διαδρομές στα Καναδικά Βραχώδη όρη και αναρρίχηση στα βράχια της περιοχής της Γουάσινγκτον. Ήταν διευθυντής και αντιπρόεδρος της Αμερικανικής Αλπινιστικής Λέσχης, τιμητικό μέλος της Ιμαλαϊκής Λέσχης της Ινδίας και του γαλλικού Οργανισμού Υψηλού Βουνού.

Εργογραφία
----------

Μαζί με τον Γουΐλιαμ Πούτναμ ο Κάουφμαν έγραψε δύο βιβλία: 

* Kauffman, Andrew J.· Putnam, William L. (1986). *The Guiding Spirit*. Footprint, BC. ISBN 9780969162124.
* Kauffman, Andrew J.· Putnam, William Lowell (1993). *K2 the 1939 Tragedy*. Mountaineers Books. ISBN 978-0898863734.
* Συμμετείχε, επίσης, στην έκδοση ενός τρίτου βιβλίου με θέμα την ορειβασία για αρχαρίους: Banks, Mike (1978). *Mountain climbing for beginners*Απαιτείται δωρεάν εγγραφή (Andrew J. Kauffman έκδοση). New York: Stein and Day. ISBN 0812824482.

Θάνατος
-------

Ο Κάουφμαν πέθανε από τη νόσο του Πάρκινσον σε ηλικία 82 ετών.

Παραπομπές
----------

1. 1 2  John M. Berry, John M. (15 Νοεμβρίου 1999). «Andrew Kauffman, Still on Top of the World». *Washington Post*.. Ανακτήθηκε στις 28 Αυγούστου 2014.
2. ↑  «Mount Washington». Summit Post. 14 Αυγούστου 2014. Αρχειοθετήθηκε από το πρωτότυπο στις 30 Ιουλίου 2014. Ανακτήθηκε στις 28 Αυγούστου 2014.
3. 1 2 3  Biografie - Andrew J. Kauffman[*νεκρός σύνδεσμος*]
4. ↑  *Harvard Mountaineering* (8): 71. Μάιος 1947.
5. ↑  *Harvard Mountaineering* (8): 43-50. Μάιος 1947.
6. ↑  *Harvard Mountaineering* (8): 7-22. Μάιος 1947.
7. ↑  Maynard Malcolm Miller, "Yahtsétesha", American Alpine Journal, 1947, 257-268. (PDF; 3,7 MB)
8. ↑  United States. Dept. of State (Ιανουάριος 1961). *Foreign Service List:: Consuls -- United States*. **1961**. Washington : U.S. Govt.
9. ↑  «Gasherbrum I». Summit Post. 18 Μαρτίου 2012. Ανακτήθηκε στις 28 Αυγούστου 2014.
10. ↑  «Climbers Are Obsessed With These 14 Treacherous Peaks». NASA Earth Observatory Science. 18 Απριλίου 2014. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 28 Αυγούστου 2014.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16257966
* LCCN: n86149861
* ISNI: 0000 0000 7391 4509

 |

 |